তারানেহ আলিদুস্তি
তারানেহ আলিদুস্তি (ফার্সি: ترانه عليدوستی, জন্ম: ১২ জানুয়ারি ১৯৮৪) একজন ইরানি অভিনেত্রী এবং অনুবাদক। ১৭ বছর বয়সে আ'ম তারানেহ, ১৫ (২০০২) চলচ্চিত্রের মাধ্যমে তিনি অভিনয় শুরু করেছিলেন। পরবর্তীতে দা বিউটিফুল সিটি (২০০৪), মডেস্ট রিসেপশন (২০১২) প্রভৃতি চলচ্চিত্রের জন্য প্রশংসা লাভ করেছিলেন। সানেট সিনেমা ম্যাগাজিনের ১৩০ জন চলচ্চিত্র সমালোচকদের মধ্যে পরিচালিত একটি সমীক্ষায় তাকে দশকের সেরা ইরানি চলচ্চিত্র অভিনেত্রী হিসাবে নির্বাচিত করা হয়েছিল। এছাড়াও তিনি ইরানের অন্যতম সেরা অভিনেত্রী হিসাবেও বিবেচিত হয়েছেন। ২০১২ সালে, ফিল্ম মাসিক ম্যাগাজিনের অনুরূপ একটি পোলও তাকে দশকের সেরা অভিনেত্রী হিসাবে নির্বাচন করেছিল। ২০১৭ সালে, আলিদুস্তি ৮৯তম একাডেমি পুরস্কার বর্জনের ঘোষণা দেন।